ཕྱིས་གཙང་དུ་ཕེབས་ནས་སྟོད་ལུང་ཤེར་བཟང་དང༌།གཤེན་དར་ལྡིང་དུ་སློབ་དཔོན་བསོད་རིན་སོགས་ཀྱི་དྲུང་ནས་སྡེ་སྣོད་གསུམ་གྱི་གཞུང་ལུགས་ལ་བློ་རྩལ་སྦྱང་སྟེ།འཆད་རྩོད་རྩོམ་གསུམ་གྱི་འཁོར་ལོའི་རྩིབས་སྟོང་རྣམ་པར་བསྒྱུར་ཞིང༌།འཇིགས་བྲལ་བློ་གྲོས་ཀྱི་སྤོབས་པ་ཆེན་པོ་ཐོབ་པར་མཛད་དེ་མཁས་པའི་གོ་འཕང་མངོན་དུ་བསྙེས་པར་བྱས།ཁྱད་པར་དུ་གསུང་རྩོམ་རྣམས་ལན་གཉིས་རེ་མཛད་ཀྱང༌།དུས་ཀྱི་འཕེལ་འགྲིབ་དང་འབྱུང་བའི་ཆག་འཇིག་ལ་བརྟེན་ནས་སྔར་རྩོམ་ཁག་ནུབ་ཅིང་ཕྱིས་རྩོམ་རྣམས་བསྟན་འགྲོའི་དཔལ་ཡོན་དུ་བཞད་པར་གྱུར།